לירן דנינו

לירן דנינו (נולד ב-3 בפברואר 1991) הוא זמר, שחקן, מלחין, פזמונאי ומוזיקאי ישראלי. דנינו גדל והתחנך בפתח תקווה. אביו הוא הזמר אבי דן. הוריו התגרשו כשהיה בן שנתיים. אמו, שלי, נישאה בשנית למאיר בוזגלו, ונולדו להם שלושה ילדים נוספים. למד במגמת מוזיקה בתיכון פנימיית כפר הנוער בן שמן. באפריל 2010 התגייס לצה"ל, לחיל המודיעין. דנינו התפרסם לראשונה כזמר בשנת 2009, כשהשתתף בעונה השביעית של התוכנית "כוכב נולד" בערוץ 2 של קשת, בה הגיע למקום הרביעי. בדצמבר 2010 הוציא סינגל ראשון לרדיו, "עדיין ריק". השיר זכה להצלחה רבה והגיע לראש מצעדי הפזמונים השונים. במאי 2011, הוציא את הסינגל השני "ללכת". גם שיר זה זכה להצלחה רבה במצעדי הפזמונים, כך גם הסינגל השלישי שהוציא, "כל המילים". בפברואר 2012 יצא אלבום הבכורה של דנינו, שנשא את שמו "לירן דנינו". לאחר צאת האלבום יצאו הסינגלים, "אין לי כוח" ו"חוזר אלייך". ב-6 באוגוסט 2013 הוציא דנינו את הסינגל "שמלה כחולה", ב-12 בינואר 2014 הוציא את הסינגל "עם הזמן". בהמשך אותה שנה הוציא את הסינגל "הרבה ממך נשאר". ב-26 באוגוסט 2015 הוציא את הסינגל "יש לך את הכל". בספטמבר 2016 יצא הדואט שלו עם עומר אדם "סיפור ישן". באוגוסט 2018 הוציא את הסינגל "יש ימים". בינואר 2019 הוציא את הסינגל "משאירים לאחרים", ובהמשך את הסינגל "אחת כמוני". באוקטובר 2019 התארח בסינגל "מאושרים" של המפיקים דולב רם ופן חזות, יחד עם הזמרת נועה קירל. ב-20 באוקטובר 2020 הוציא את הסינגל "צמאה לאהבה". באוגוסט 2021 הוציא את המיני-אלבום הראשון שלו, "מי שאנחנו", המכיל ארבעה שירים ("מי שאנחנו", "שיר מפעם", "כשהזמן יעבור" ו"היו לי שמיים"). בספטמבר 2022 הוציא את הסינגל ״לילות באמסטרדם״ לאחר תקופה קצרה ללא שירים והופעות. בינואר 2024 הוציא את הסינגל "אם מחר אני מת". ב-18 באפריל של אותה השנה, הוציא דנינו גרסת כיסוי לשיר "לילות וקללות" של עומר אדם. ב-26 במאי דנינו הוציא את "באך", סינגל ראשון מתוך אלבום חדש. את השיר כתבו והלחינו טל קסטיאל וגיל ויין. הלחן של השיר מבוסס על הפרלוד של באך, יצירה משמעותית מאת יוהאן סבסטיאן באך. בשנת 2005 שיחק בתפקיד משנה בסדרה "עולם מושלם", בערוץ הילדים למנויי yes. בשנת 2022 השתתף בעונה השמינית של "רוקדים עם כוכבים" בקשת 12 והיה המודח החמישי. בנוסף, התארח בגמר העונה ושר את הסינגל המצליח שלו ״ללכת״. ב-2013 ניהל מערכת יחסים עם נטע אלחמיסטר. ב-2019 ניהל מערכת יחסים עם עומר נודלמן. בשנים 2020–2023 היה בזוגיות עם טיילור מלכוב. 2012: לירן דנינו 2021: מי שאנחנו מדיה וקבצים בנושא לירן דנינו בוויקישיתוף לירן דנינו, ברשת החברתית פייסבוק לירן דנינו, ברשת החברתית אינסטגרם לירן דנינו, סרטונים בערוץ היוטיוב לירן דנינו, במיזם "אישים" לתיעוד היצירה הישראלית לירן דנינו, במסד הנתונים הקולנועיים IMDb (באנגלית) לירן דנינו, באתר MusicBrainz (באנגלית) לירן דנינו, דף שער בספרייה הלאומית מילים לשירים של לירן דנינו, באתר שירונט לירן דנינו, הערוץ הרשמי באתר YouTube ערן סויסה, למי קראתם לוזר? לירן דנינו מגיב להדחה, באתר nrg‏, 25 באוגוסט 2009 אבי שושן, לירן דנינו: בין סלסולים מזרחיים לרדיוהד ובריטפופ, באתר ynet, 31 באוקטובר 2011 נדב בורנשטיין, לירן דנינו מתכונן למופע חדש: "מתפתחים כל הזמן", באתר nana10‏, 13 במרץ 2012 אורטל כהן, לאחר שנתיים: לירן דנינו חוזר מההפסקה עם סינגל חדש, באתר פרוגי, 6 באוגוסט 2018 יערה יעקב, ‏הקול דבש, באתר ‏מאקו‏, 27 בספטמבר 2018 ערן סויסה, לירן שלי, באתר nrg‏, 4 בספטמבר 2009 לירן דנינו, במיזם "אישים" לתיעוד היצירה הישראלית לירן דנינו לילות וקללות, באתר yosmusic.com, ‏25 באפריל 2024 לירן דנינו / באך, באתר הליקון ארומה מיוזיק גרופ, ‏2024-05-26 יפעת הללי אברהם, ‏נשבר הלב: עומר נודלמן ולירן דנינו נפרדו, באתר ‏מאקו‏, 18 בנובמבר 2019 יפעת הללי אברהם, ‏טיילור מלכוב על לירן דנינו: "התאהבנו בבידוד", באתר ‏מאקו‏, 5 באוגוסט 2020 מאור בן הרוש‏, עכשיו זה רשמי: טיילור מלכוב ולירן דנינו נפרדו, באתר וואלה, 1 בפברואר 2023